《妆楼怨》
宋代·王炎

长安甲第凝丹碧，门外如云珠履客。
主人对客懒将迎，别有洞天双国色。
帘帏不动春风香，乃翁但醉流霞觞。
绿丝垂地细君惜，从今可老温柔乡。
欢乐短，忧恨长，
凤飞何在遗其凰。不言不笑念恩怨，
明月无情窥象床。春暖花枝啼晓露，
此身今是花无主。可怜高冢卧麒麟，
不许画楼栖燕子。

作者简介：王炎（1137——1218）字晦叔，一字晦仲，号双溪，婺源（今属江西）人。一生著述甚富，有《读易笔记》、《尚书小传》、《礼记解》、《论 语解》、《孝圣解》、《老子解》、《春秋衍义》、《象数稽疑》、《禹贡辨》等，《全宋词》第 三册录其词五十二首。事迹见胡升《王大监传》（《新安文献志》卷六九）、 《宋史翼》卷二四，参《南宋馆阁续 录》卷八、九。